EkBass/fiwiki-20250220-pages-articles huggingface dataset:
Uuno Hiironen

Uuno Valdemar Hiironen (24. helmikuuta 1901 Vehkalahti – 8. elokuuta 1974 Espoo) oli suomalainen muurari ja ammattiyhdistysjohtaja, joka sai sosiaalineuvoksen arvonimen. Uuno Hiirosen vanhemmat olivat muurari Tobias Hiironen ja Matilda Mikkola ja puoliso vuodesta 1929 Agnes Sesilia Ristola (1904–1993). Hiironen kävi kolme luokkaa yhteiskoulua. Hän oli isänsä tavoin muurari, sanomalehti Raivaajan taloudenhoitaja Kotkassa 1945 ja sitten SAK:n toimitsija ja toinen sihteeri 1946–1966. Hiirosella oli luottamustehtäviä Suomen Muurarien Liitossa 1930- ja 1940-luvuilla ja hän oli SAK:n edustaja sosiaalipolitiikan ja työlainsäädännön asiantuntijana monissa komiteoissa ja toimikunnissa. Hiironen myös toimitti Yleisradion Sosiaalinen kirjelaatikko -ohjelmaa 1956–1967 sekä opetti ja luennoi Ammattiyhdistysopistossa, Pohjolan opistossa ja Työväen akatemiassa. Sosiaalineuvoksen arvonimen hän sai 1966. (ei-vapaa) == Lähteet == ==Aiheesta muualla== * * Uuno Hiironen toverituomioistuimessa eli kommunistit ammattiyhdistys- ja puoluelogiikan välissä, 1998, Mikko Majander (julkaisussa Aave vai haave, ss. 237-273) Luokka:Suomalaiset muurarit Luokka:Suomalaiset ammattiyhdistysjohtajat Luokka:SKP:ssä (1918–1990) vaikuttaneet henkilöt Luokka:Vuonna 1901 syntyneet Luokka:Vuonna 1974 kuolleet
Maidenhead-paikannusjärjestelmä

Maidenhead-paikannusjärjestelmä, englanniksi Maidenhead locator system on ollut radioamatöörien tapa osoittaa radioasemansa paikka onnistuneiden yhteyksien tilastoimiseksi paikkatietona lähinnä VHF-radioyhteyksille, mutta myös UHF-radioiyhteyksille. Myöhemmin järjestelmän käyttö on laajentunu myös muilla aaltoalueille. https://wiki.sral.fi/wiki/Maidenhead- lokaattorij%C3%A4rjestelm%C3%A4 Nimensä järjestelmä on saanu Maidenheadin kaupungista. Yleisin tapa on antaa ruutu kuudella merkillä, mutta se voidaan antaa tätä tarkemmin kahdksalla, kymmenellä tai kahdellatoista merkillä, joillain ruudun tarkkuus on vain muutama metri. Merkitätapa on lyhyt, ja sitä voidaan hyödyntää tehokkaasti kapeakaistaisessa viestiliikenteessä, kun sähkötyksessä ja nykyään enenevässä määrin kapeassa dataliikenteessä, kuten WSPR, FT8 jne. Järjestelmän viimeinen uudistus luotiin vuonna 1980, mikä astui voimaan 1985. == Lähteet == * Luokka:Geoinformatiikka *
Chitrangada Singh

Chitrangada Singh (; s. 30. elokuuta 1976 Jodhpur, Rajasthan, Intia) on intialainen näyttelijä ja malli, joka työskentelee pääasiassa hindinkielisissä elokuvissa. Hän teki ensiesiintymisensä näyttelijänä rikosdraamaelokuvassa Hazaaron Khwaishein Aisi (2005), josta hän voitti parhaan naistulokkaan Bollywood Movie Awards -palkinnon. Hänet tunnetaan myös useista tanssinumeroistaan. Singh esiintyi elokuvissa kuten rikostrilleri Yeh Saali Zindagi (2011), romanttiset komediat Desi Boyz (2011) ja I, Me Aur Main (2013), taloustrilleri Baazaar (2018), rikostrilleri Bob Biswas (2021) ja mysteeritrilleri Gaslight (2023). Hänestä tuli tuottaja urheiludraamassa Soorma (2018). Singh teki verkkodebyyttinsä romanttisen komedian antologiasarjassa Modern Love Mumbai (2022). == Yksityiselämä == Singh oli naimisissa golfaaja Jyoti Randhawan kanssa vuosina 2001–2013. Heillä on poika, jonka huoltajuus myönnettiin Singhille. == Filmografia == Vuosi Elokuva Rooli Muuta 2005 Hazaaron Khwaishein Aisi Geeta Rao Kal: Yesterday and Tomorrow Bhavana Dayal 2008 Sorry Bhai! Aaliya 2011 Yeh Saali Zindagi Priti Desi Boyz Tanya Sharma 2012 Joker Itsenään Erikoisesiintyminen laulussa ”Kafirana” 2013 Kirchiyaan Prostituoitu Inkaar Maya Luthra I, Me Aur Main Anushka Lal 2014 Anjaan Itsenään Erikoisesiintyminen laulussa ”Sirippu En”; tamilinkielinen elokuva 2015 Gabbar Is Back Itsenään Erikoisesiintyminen laulussa ”Aao Raja” 2017 Munna Michael Dancing Starin tuomari Cameoesiintyminen 2018 Soorma Tuottaja Saheb, Biwi Aur Gangster 3 Suhani Baazaar Mandira Kothari 2020 Ghoomketu Itsenään Cameoesiintyminen 2021 Bob Biswas Mary Biswas 2023 Gaslight Rukmani == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Vuonna 1976 syntyneet Luokka:Elävät henkilöt
Linda Caicedo

Linda Lizeth Caicedo Alegría (s. 22. helmikuuta 2005, Cali) on kolumbialainen jalkapalloilija, pelipaikaltaan hyökkääjä. == Ura == Hän on edustanut helmikuusta 2023 alkaen Espanjan liigassa Real Madridia. Kotimaassaan hän edusti América de Calia ja Deportivo Calia. Hänet valittiin Kolumbian naisten maajoukkueeseen ensimmäisen kerran 14-vuotiaana vuoden 2019 lopulla. Caicedo voitti Kolumbian liigamestaruuden kerran América de Calin ja kerran Deportivo Calin joukkueessa. Hän siirtyi Real Madridiin helmikuussa 2023. Hän pelasi Espanjan liigassa kauden 2022–2023 jälkipuolella maalis-toukokuussa kymmenen ottelua, joissa hän oli kahdeksan kertaa avauskokoonpanossa, ja teki niissä kaksi maalia: maaliskuun lopulla Levantea ja huhtikuun lopulla Madrid CFF:ää vastaan. Kaudella 2023–2024 hän on maaliskuun loppuun mennessä pelannut 18 Espanjan liigan ottelua, jotka yhtä lukuun ottamatta avauksessa, ja tehnyt niissä kaksi maalia: lokakuussa Levantea ja helmikuussa Valenciaa vastaan. Mestarien liigassa hän pelasi neljä ottelua. Caicedo pelasi vuonna 2022 sekä alle 17-vuotiaiden että alle 20-vuotiaiden MM-kilpailuissa. Alle 17-vuotiaissa Kolumbia saavutti hopeaa ja Caicedo oli neljällä maalillaan maalintekijätilaston jaetulla kärkipaikalla. Alle 20-vuotiaissa Kolumbia putosi jatkosta puolivälierissä ja Caicedo teki kaksi maalia. Copa Américassa 2022 Caicedo edusti Kolumbian naisten joukkuetta, joka sijoittui turnauksessa hopealle. Caicedo teki kaksi maalia, joista toinen oli välierän voittomaali Argentiinaa vastaan, ja hänet valittiin turnauksen parhaaksi pelaajaksi. Naisten MM-kilpailuissa 2023 Caicedo teki maalin ensimmäisessä alkulohko- ottelussa Etelä-Koreaa ja toisessa Saksaa vastaan. Kolumbia voitti nuo molemmat ottelut, kuten myös neljännesvälierän Jamaikaa vastaan, mutta puolivälierissä Englanti pudotti Kolumbian jatkosta. Caicedon todettiin vuoden 2020 alussa sairastuneen munasarjasyöpään, josta hän syksyyn mennessä parani. == Lähteet == Luokka:Kolumbialaiset jalkapalloilijat Luokka:Vuonna 2005 syntyneet Luokka:Elävät henkilöt
PenAirin lento 3296

PenAirin lento 3296 oli PenAirin sisämaanlento Yhdysvalloissa Anchoragen kansainväliseltä lentoasemalta Unalaskan lentokentälle. 17. lokakuuta 2019 suoritetulla lennolla Saab 2000 -mallinen lentokone ajoi ulos kiitoradalta. Yksi matkustaja kuoli. == Tausta == Kone oli mallia Saab 2000, joka oli ollut lentoyhtiön palveluksessa vuodesta 2016 lähtien. Lennon kapteenilla oli 14 761 lentotuntia, joista 131 tällä konemallilla. Perämiehellä oli konemallilla takanaan 138 lentotuntia. == Tapahtumat == Kone lähti Anchoragesta kello 15.15 paikallista aikaa. Koneen lähestyessä määränpäätään tuulen raportoitiin tulevan ensin suunnasta 210 noin 10 solmun nopeudella ja sitten suunnasta 180. Kun tuuli kääntyi puhaltamaan suunnasta 300 noin 24 solmun nopeudella, kiitotiellä 31 olisi ollut suora vastatuuli ja täten parempi vastus koneen pysäyttämiseksi. Miehistö kuitenkin jatkoi lähestymistään vastakkaiselle kiitotielle 13. Kun kone laskeutui, myötätuulta oli noin 15 solmua. Kapteeni kertoi lausunnossaan, että jarruja ei käytännössä ollut eikä miehistö saanut konetta pysähtymään. Miehistö yritti kääntää rullaustielle ja ajettuaan yli kiitotieltä toiselle tielle. Kone osui kuitenkin kiveen, minkä seurauksena vasen moottori laahasi maata ja rikkoutui. Kone meni aidan läpi ja autotien yli ja pysähtyi juuri ennen vettä. Kymmenen matkustajaa loukkaantui onnettomuudessa, heistä kaksi vakavasti, ja yksi kuoli vammoihinsa seuraavana päivänä. == Tutkinta == Tutkinnassa kävi ilmi, että koneen liukumisenestojärjestelmä oli johdotettu väärin. Kun vasemman laskutelineen ulompi rengas alkoi laahata kiitotiellä, järjestelmä vapautti kaikki laskutelineiden sisemmät renkaat ulompien sijaan, minkä seurauksena rengas laahasi lisää ja puhkesi. Tämän vuoksi koneen jarrutusteho väheni merkittävästi. Myös myötätuulella oli osuutensa onnettomuudessa, ja miehistö sai tutkinnassa osakseen kritiikkiä päätöksestään laskeutua kiitotielle 13. == Kuvia == N686PA Saab 2000 Pen Air.jpg|Onnettomuuskone vuonna 2018. PenAir Flight 3296（N686PA） damage.jpg|Propellin lavan aiheuttama vaurio koneen kyljessä. PenAir Flight 3296 damage 3.jpg|Sisätilojen vauriot == Lähteet == Luokka:Lento-onnettomuudet Alaskassa Luokka:Vuoden 2019 lento-onnettomuudet
Jim Dodge

Jim Dodge (s. 1945 Santa Rosa, Kalifornia, Yhdysvallat) on yhdysvaltalainen kirjailija.Jim Dodge, Grove Atlantic. Viitattu 1.4.2024 Dodgen perhe asui pojan syntymän jälkeen vielä kuusi vuotta Santa Rosassa, mutta kun isä kutsuttiin aktiivipalvelukseen ilmavoimiin, perhe asui eri puolilla maata kunnes 1959 palasi Santa Rosaan. Dodge aloitti opinnot 1963 Humboldt State Universityssa. Samoihin aikoihin hän kokeili runojen ja esseiden kirjoittamista, ja kun se tuntui luontevammalta kuin kalatalouden opiskelu, hän vaihtoi aineikseen englannin kielen, journalismin ja biologian ja valmistui 1967. Hän siirtyi kirjoittajatyöpajaan Iowan yliopistoon, jossa hän suoritti tutkinnon 1969. Hän asui vuodesta 1971 syrjäisellä maatilalla laajennetun perheensä kanssa ja mukana oli myös hänen tuleva vaimonsa Victoria Stockley. Hän jatkoi siellä kirjoittamista. Esikoisteos Fup oli menestys ja käännetty ainakin 14 kielelle, ja sen tuotoilla hän asui vaimonsa kanssa vuoden Meksikossa. Yhdysvaltoihin palattuaan hän hankki elantonsa kirjoittamalla ja opettamalla. 1994 he muuttivat Klamathvuorille, ja hän aloitti opettajana Humboldtissa mutta jatkoi myös kirjoittamista. Runokokoelma Rain on the River ilmestyi 2002, ja sen jälkeen hän aloitti romaania työnimellä Mr. InBetween. ==Teokset== * Fup (1983) * Not Fade Away (1987) * Stone Junction (1990) * Rain on the River (2002) ===Suomennettu teos=== * Fup (Fup), suom. Tero Valkonen. Basam Books 2004 ISBN 952-5534-05-7 ==Lähteet== Luokka:Yhdysvaltalaiset kirjailijat Luokka:Vuonna 1945 syntyneet Luokka:Elävät henkilöt
Tsige Duguma

Tsige Duguma (s. 23. helmikuuta 2001) on etiopialainen yleisurheilija. Hän voitti 800 metrin juoksussa sisäratojen maailmanmestaruuden ja olympiahopeaa 2024. Duguma kilpaili aiemmin pikajuoksuissa. Hän saavutti Afrikan alle 20-vuotiaiden MM-kilpailuissa 2017 hopeaa 200 metrin juoksussa. Kaksi vuotta myöhemmin hän sijoittui kuudenneksi 400 metrin juoksussa. Yleisessä sarjassa hän sijoittui Afrikan kisoissa 2019 kuudenneksi 4 × 400 metrin viestijuoksussa mutta ei yltänyt henkilökohtaisessa 400 metrin kilpailussa alkueristä jatkoon. Vuoden 2022 Afrikan-mestaruuskilpailuissa hän sijoittui naisten 4 × 400 metrillä viidenneksi ja sekajoukkueiden vastaavassa viestissä kuudenneksi sekä karsiutui henkilökohtaisella 400 metrillä. Vuonna 2023 Duguma juoksi 800 metriä alle kahden minuutin voittaessaan Belgian Zolderissa Night of Athletics -tapahtumassa ajalla 1.59,40. Sisäratojen MM-kilpailuissa 2024 Glasgow'ssa hän voitti 800 metrillä alkueränsä ajalla 2.00,50 ja välieränsä silloisella ennätyksellään 1.58,35, ja loppukilpailussa hän voitti kultaa ajalla 2.01,90. Runsaat kaksi viikkoa myöhemmin hän voitti Afrikan kisoissa samassa lajissa kultaa ennätysajallaan 1.57,73. Saman vuoden Pariisin olympialaisissa hän saavutti 800 metrillä hopeaa ennätyksellään 1.57,15. Duguman ennätys 200 metrillä on 24,71 vuodelta 2017, 400 metrillä sähköajanotolla 54,43 vuodelta 2022 ja 800 metrillä 1.57,15 vuodelta 2024. == Lähteet == Luokka:Etiopialaiset pikajuoksijat Luokka:Etiopialaiset keskimatkojen juoksijat Luokka:Etiopialaiset olympiamitalistit Luokka:Vuonna 2001 syntyneet Luokka:Elävät henkilöt
Freweyni Hailu

Freweyni Hailu (s. 12. helmikuuta 2001) on etiopialainen yleisurheilija. Hän voitti 1 500 metrin juoksussa sisäratojen maailmanmestaruuden 2024. Nuorten arvokilpailuissa Hailu sijoittui 800 metrin juoksussa viidenneksi alle 20-vuotiaiden MM-kilpailuissa 2018 ja neljänneksi alle 20-vuotiaiden Afrikan- mestaruuskilpailuissa 2019. Hailu sijoittui vuonna 2021 käydyissä Tokion olympialaisissa neljänneksi 1 500 metrin juoksussa ajalla 3.57,60. Vuonna 2022 hän saavutti sisäratojen MM-kilpailuissa 800 metrillä hopeaa ajalla 2.00,54. Samana vuonna hän oli ulkoratojen MM-kilpailuissa 1 500 metrillä neljäs ajalla 4.01,28. Hän osallistui MM-kilpailuissa myös 800 metrille mutta karsiutui välierissä. Ulkoratojen MM-kilpailuissa 2023 Hailu kilpaili 5 000 metrin juoksussa ja sijoittui seitsemänneksi. Hän saavutti maantiejuoksun MM- kilpailuissa 2023 maililla hopeaa. Sisäratojen MM-kilpailuissa 2024 Hailu voitti kultaa 1 500 metrillä ajalla 4.01,46. Hailun ennätysaikoja ovat 800 metrillä 1.57,57 kesäkuulta 2021, 1 500 metrillä hallitulos 3.55,28 helmikuulta 2024, maililla 4.14,79 heinäkuulta 2023, 3 000 metrillä 8.26,61 heinäkuulta 2023 ja 5 000 metrillä 14.20,61 toukokuulta 2024. == Lähteet == Luokka:Etiopialaiset keskimatkojen juoksijat Luokka:Etiopialaiset kestävyysjuoksijat Luokka:Vuonna 2001 syntyneet Luokka:Elävät henkilöt
Noor Vidts

Noor Vidts (s. 30. toukokuuta 1996) on belgialainen yleisurheilija. Hän on seitsenottelun olympia- ja EM-mitalisti sekä viisiottelussa sisäratojen kaksinkertainen maailmanmestari. Vidts saavutti seitsenottelussa pronssia kesäuniversiadeissa 2017. Hän sai pronssia myös Rooman EM-kilpailuissa 2024 silloisilla ennätyspisteillään 6596 ja saman vuoden Pariisin olympialaisissa ennätyksellään 6707 pistettä. Hän on menestynyt myös sisäratojen viisiottelussa, jossa hänen saavutuksiaan ovat hopea Toruńin EM-kilpailuissa 2021, kulta Belgradin MM-kilpailuissa 2022, pronssi Istanbulin EM-kilpailuissa 2023 ja kulta Glasgow'n MM-kilpailuissa 2024. Ulkoratojen aikuisten arvokilpailuissa Vidts on sijoittunut seitsenottelussa 20:nneksi Berliinin EM- kilpailuissa 2018, 15:nneksi Dohan MM-kilpailuissa 2019, neljänneksi Tokion olympialaisissa 2021 silloisella ennätystuloksellaan 6 571 pistettä, millä hän hävisi pronssimitalin 19 pisteellä Alankomaiden Emma Oosterwegelille, viidenneksi Eugenen MM-kilpailuissa 2022 pistemäärällä 6 559, neljänneksi Münchenin EM-kilpailuissa 2022 ja kuudenneksi Budapestin MM-kilpailuissa 2023. Vidts ylitti seitsenottelussa 6 000 pisteen rajan ensi kerran Götzisissa toukokuussa 2017. Hän paransi kesäkuussa 2019 Espanjan Aronassa ennätyksekseen 6 194 pistettä. Kesäkuussa 2021 hän otteli Aronassa tuloksen 6 240 pistettä, Tokion olympialaisissa silloisen ennätystuloksensa 6 571 pistettä, Rooman EM- kilpailuissa 2024 silloisen ennätyksensä 6596 pistettä ja Pariisin olympialaisissa ennätyksensä 6707 pistettä. Vidtsin lajikohtaiset ennätykset ovat 200 metrin juoksussa 23,70 Tokion olympialaisista 2021, 800 metrin juoksussa 2.06,38 Pariisin olympialaisista 2024, 100 metrin aitajuoksussa 13,10 Pariisin olympialaisissa 2024, korkeushypyssä 184, jonka hän on hypännyt useamman kerran vuodesta 2019 alkaen, pituushypyssä 660 Belgradin sisäratojen MM-kilpailuista 2022, kuulantyönnössä 14,79 Rooman EM-kilpailuista 2024 ja keihäänheitossa 45,00 Pariisin olympialaisista 2024. == Lähteet == Luokka:Belgialaiset yleisurheilun moniottelijat Luokka:Belgialaiset olympiamitalistit Luokka:Vuonna 1996 syntyneet Luokka:Elävät henkilöt
Paula Soitiala

Paula Soitiala (aik. Salminen ja Moberg; s. 7. syyskuuta 1963) on suomalainen miekkailija, nykyaikainen viisiottelija ja uimari. Soitialan ensimmäinen päälaji oli uinti, jossa hän edusti Lahden Uimaseuraa. Hän voitti vuonna 1987 SM-kultaa 50 metrin vapaauinnissa ja oli vuonna 1988 mukana 4 × 100 metrin vapaauintiviestissä mestaruuden voittaneessa joukkueessa. Lisäksi hän saavutti SM-kilpailuista vuonna 1985 yhden viestipronssin, vuonna 1987 kaksi henkilökohtaista hopeaa ja viesteistä kaksi hopeaa ja yhden pronssin, vuonna 1988 yhden henkilökohtaisen pronssimitalin, vuonna 1989 henkilökohtaisilta matkoilta yhden hopean ja pronssin ja viesteistä hopean ja kolme pronssia ja vuonna 1991 yhden henkilökohtaisen hopean. Nykyaikaista viisiottelua Soitiala alkoi harjoitella vuonna 1980 kyllästyttyään pelkkään uintiin. Uintitaustansa ansiosta hän oli vahva kilpailija uintiosuuksilla, minkä lisäksi hän oli myös taitava miekkailija ja ratsastaja. Sen sijaan ammunta ei kuulunut hänen vahvuuksiinsa. Hän voitti viisiottelussa kolme Suomen-mestaruutta vuosina 1987, 1989 ja 1990. Hän kuului Suomen joukkueeseen nykyaikaisen viisiottelun MM-kilpailuissa vuosina 1987 ja 1990. Viisiottelun lisäksi Soitiala kilpaili kalpamiekkailussa, jossa hän voitti HFM:n joukkueessa kuusi joukkuekilpailun Suomen-mestaruutta vuosina 1995, 2000–2001 ja 2004–2006. Veteraanisarjoissa Soitiala on voittanut kolme henkilökohtaista arvokilpailumitalia: vuonna 2005 EM-pronssia, vuonna 2014 MM-pronssia ja vuonna 2024 MM-kultaa. Vuonna 2018 hän kuului Suomen joukkueeseen, joka voitti veteraanien MM-joukkuekultaa. Kyseessä oli Suomen ensimmäinen MM-joukkuekulta miekkailussa. Joukkuekilpailuista hänellä on lisäksi kaksi EM-hopeaa ja yksi pronssi sekä yksi MM-hopea ja kolme pronssia. Seuratasolla Soitiala edustaa Hyvinkään Miekkailijoita (aiemmin Hyvinkään Nykyaikaiset 5-ottelijat), jonka toimintaa hän oli mukana käynnistämässä uudelleen vuonna 2013. Hän toimi toiminnan käynnistämisen jälkeen seuran puheenjohtajana ja on myös sen päävalmentaja. Suomen Miekkailu- ja 5-otteluliitto on palkinnut hänet vuonna 2018 vuoden miekkailuteosta osana veteraanien MM-kultajoukkuetta sekä vuonna 2021 vuoden viisiotteluvalmentajana. Soitiala on urheilemisen ohella työskennellyt koulunkäyntiavustajana ja valmistui vuonna 2021 luonto-ohjaajaksi. == Lähteet == Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Suomalaiset uimarit Luokka:Vuonna 1963 syntyneet Luokka:Elävät henkilöt
Larkin Poen diskografia

Tämä artikkeli käsittelee Larkin Poen diskografiaa. == Studioalbumit == * Kin (2014) * Reskinned (2016) * Peach (2017) * Venom & Faith (2018) * Self Made Man (2020) * Kindred Spirits (2020) * Blood Harmony (2022) == Livealbumit == * Paint the Roses (Nu Deco Ensemble -orkesterin kanssa) (2021) == EP:t == * Spring (2010) * Summer (2010) * Fall (2010) * Winter (2010) * Thick as Thieves (2011) * Killing Time (Blair Dunlopin kanssa) (2013) * Audiotree Live (2017) * An Acoustic Companion (2023) == Singlet == === Pääartistina === * She's a Self Made Man (2020) * Bad Spell (2022) * Georgia Off My Mind (2022) === Vierailevana artistina === * Killing Time (EP) (Blair Dunlop / Larkin Poe) (2013) * Rattlesnake Shakin' Woman (Ray Wylie Hubbard feat. Larkin Poe) (2020) * Stackin' Bones (Billy F Gibbons feat. Larkin Poe) (2021) == Musiikkivideot == * Don't (2014) * Stubborn Love (2015) * Trouble In Mind (2016) * Preachin' Blues (2017) * Look Away (2017) * Bleach Blonde Bottle Blues (2018) * Hard Time Killing Floor Blues (2018) * Honey Honey (2019) * Mississippi (2019) * Keep Diggin' (2020) * Back Down South (feat. Tyler Bryant) (2020) * She's A Self Made Man (2020) * Holy Ghost Fire (2020) * God Moves On The Water (2020) * Nights In White Satin (The Moody Blues -cover) (2020) * Fly Away (Lenny Kravitz -cover) (2020) * In The Air Tonight (Phil Collins -cover) (2020) * Take What You Want (Post Malone -cover) (2020) * Bad Spell (2022) * Blood Harmony (2022) * Georgia Off My Mind (2022) * Strike Gold (2022) * Southern Comfort (2022) * Bad Spell (Acoustic) (2023) == Lähteet == Luokka:Diskografiat
Slovenian kansallisneuvosto

Slovenian kansallisneuvosto () on Slovenian parlamentin ylähuoneena toimiva elin. Sen muodostavat 40 edustajaa, jotka edustavat eri sidosryhmiä. Slovenian perustuslain mukaan kansalliskokous edustaa kansaa, ja sidosryhmiä edustaa kansallisneuvosto. Kansalliskokous toimii alahuoneena ja kansallisneuvosto ylähuoneena. Kansalliskokous on pääasiallinen lainsäätäjä, ja kansallisneuvostolla on lykkäävä veto-oikeus, jonka kansalliskokous voi kumota yksinkertaisella enemmistöllä kaikista edustajista. == Lähteet == == Aiheesta muualla == Luokka:Slovenian politiikka Luokka:Kansalliset parlamentit
Sofie Dokter

Sofie Dokter (s. 19. joulukuuta 2002) on alankomalainen yleisurheilija. Hän saavutti viisiottelussa sisäratojen MM-pronssia 2024. Dokter saavutti nuorten sarjoissa seitsenottelussa hopeaa alle 20-vuotiaiden EM-kilpailuissa 2021 ja alle 23-vuotiaiden EM-kilpailuissa 2023. Aikuisten ulkoratojen arvokilpailuissa Dokter on sijoittunut seitsenottelussa 13:nneksi Münchenin EM-kilpailuissa 2022 ja 11:nneksi Budapestin MM-kilpailuissa 2023. Sisäradoilla hän sijoittui neljänneksi Istanbulin EM-kilpailuissa 2023 ja saavutti pronssia Glasgow'n MM-kilpailuissa 2024. Dokter ylitti seitsenottelussa 6 000 pisteen rajan ensi kerran Götzisissa toukokuussa 2022 tuloksellaan 6 090 pistettä ja paransi neljä viikkoa myöhemmin Apeldoornissa tulokseen 6 144 pistettä. Toukokuussa 2023 hän otteli Götzisissä ennätyksensä 6 321 pistettä. Viisiottelussa hän teki tuloksen 4 603 pistettä Apeldoornissa helmikuussa 2023. Dokterin lajikohtaiset ennätykset ovat 200 metrin juoksussa 23,68 Götzisistä 2023, 800 metrin juoksussa 2.11,89 Glasgow'n sisäratojen MM- kilpailuista 2024, 100 metrin aitajuoksussa 13,51 Götzisistä 2023, korkeushypyssä 189 Espoon alle 23-vuotiaiden EM-kilpailuista 2023, pituushypyssä 631 Apeldoornin hallikilpailuista helmikuulta 2024, kuulantyönnössä 13,92 Apeldoornin hallikilpailuista tammikuulta 2024 ja keihäänheitossa 44,46 Budapestin MM-kilpailuista 2023. == Lähteet == Luokka:Alankomaalaiset yleisurheilun moniottelijat Luokka:Vuonna 2002 syntyneet Luokka:Elävät henkilöt
Hilde Zimmermann

Hilde Zimmermann (12. syyskuuta 1920 – 25. maaliskuuta 2002) oli itävaltalainen vastarintataistelija ja aktivisti. Hän selvisi Ravensbrückin keskitysleiriltä ja oli sieltä selvinneiden itävaltalaisten yhdistyksen perustajajäsen. Hän näki itsensä "vainottuna henkilönä", ei "uhrina", ja näki velvollisuudekseen kertoa kansallissosialismista ja Ravensbrückin keskitysleiristä erityisesti nuorille. Zimmermannin vanhemmat toimivat Schutzbundissa, sosiaalidemokraattien puolisotilaallisessa järjestössä. Kun molemmat vanhemmat pidätettiin vuonna 1934, Hilde jatkoi veljensä kanssa toimintaa laittomissa nuorisojärjestöissä. Sen jälkeen, kun Itävalta liitettiin natsi-Saksaan, Hilde jatkoi vastarintaa. Vuonna 1944 hän joutui kosketuksiin ryhmän kanssa, joka auttoi Moskovasta lähetettyjä laskuvarjojoukkoja perustamaan vastarintatoimintaa. Mutta organisaatio petettiin, Hilde ja hänen ystävänsä ja heidän äitinsä pidätettiin ja karkotettiin Ravensbrückiin. == Lähteet == Luokka:Vuonna 1920 syntyneet Luokka:Vuonna 2002 kuolleet
Slovenian parlamentti

Slovenian parlamentti () on epävirallinen nimitys, jota käytetään Slovenian kansanedustuslaitoksesta. Slovenian perustuslain mukaan kansaa edustaa kansalliskokous ja sidosryhmiä edustaa kansallisneuvosto. Näistä kansalliskokous toimii alahuoneena ja kansallisneuvosto ylähuoneena. Slovenian parlamentti voi viitata sekä pelkkään kansalliskokoukseen että kansalliskokouksen ja kansallisneuvostoon yhdessä. Vuonna 2008 Slovenian perustuslakituomioistuin totesi Slovenian parlamentin olevan "epätäydellisesti kaksikamarinen". == Aiheesta muualla == Luokka:Slovenian politiikka Luokka:Kansalliset parlamentit
Jääkiekon naisten maailmanmestaruuskilpailut 2024

Jääkiekon naisten maailmanmestaruuskilpailut 2024 järjestettiin 3.–14. huhtikuuta 2024 Uticassa Yhdysvalloissa. Kilpailuhallina oli Adirondack Bank Center. Kisoihin osallistuneet kymmenen joukkuetta pelasivat kahdessa viiden joukkueen lohkossa, joista puolivälieriin pääsivät A-lohkon kaikki viisi joukkuetta ja B-lohkon kolme parasta. Kanada voitti turnauksen Yhdysvaltojen jäätyä toiseksi. Suomi saavutti kahden kauden jälkeen mitalin voittaen pronssia, kun maa kukisti Tšekin pronssiottelussa lukemin 3–2 voittolaukauskilpailun jälkeen. == Osallistujamaat lohkoittain == === A-lohko === * * * * * === B-lohko === * * * * * == Lähteet == Luokka:Jääkiekon naisten maailmanmestaruuskilpailut Naisten maailmanmestaruuskilpailut Luokka:Yhdysvaltain jääkiekko Luokka:New Yorkin osavaltion urheilu
Margaret Bondfield

Margaret Bondfield (17. maaliskuuta 1873, Chard, Somerset – 16. kesäkuuta 1953, Sanderstead, Surrey) oli englantilainen ammattiyhdistysjohtaja ja poliitikko. == Elämä == Bondfield ei käynyt juuri kouluja vaan meni ompelutarvikekauppaan töihin 14-vuotiaana. Olosuhteet olivat surkeat: kaupat olivat auki kuusi päivää viikossa, joten kauppa-apulaiset tekivät 65 tunnin työviikkoja. He asuivat työnantajan tiloissa, maksoivat pienestä palkastaan vuokraa, säilyttivät omaisuuttaan laatikossa sängyn alla ja saattoivat vain harvoin jos kooskaan laittaa ruokaa tai käydä kylvyssä. Bondfield liittyi perustajajäsenenä Kauppa-apulaisten ammattiliittoon (National Union of Shop Assistants). Bondfieldin veli oli muuttanut ennen häntä Lontooseen ja toimi myös aktiivisesti ammattiliitoissa. Vuonna 1899 Bondfield oli ainoa naisedustaja ammattiliittojen kongressissa, ja hänestä tuli sen ensimmäinen naispuheenjohtaja vuonna 1923. Vuonna 1923 hänet valittiin myös alahuoneen jäseneksi Työväenpuolueen edustajana. Hänet valittiin uudelleen vuonna 1929, ja hänestä tuli Ramsay MacDonaldin toisen hallituksen työministeri. Hän menetti paikkansa parlamentissa vuoden 1931 vaaleissa. Hän jäi eläkkeelle ammattiyhdistystyöstä vuonna 1938. == Lähteet == Luokka:Ammattiyhdistysjohtajat Luokka:Yhdistyneen kuningaskunnan työministerit Luokka:Yhdistyneen kuningaskunnan alahuoneen jäsenet Luokka:Vuonna 1873 syntyneet Luokka:Vuonna 1953 kuolleet
Sulfoniumsuolat

Sulfoniumsuolat ovat orgaanisia yhdisteitä, joiden rakenteessa on positiivisesti varautunut sulfoniumioni [SR3]+ ja jokin anioni X-. R on jokin alifaattinen tai aromaattinen orgaaninen ryhmä. ==Ominaisuudet ja valmistus== Sulfoniumsuolat ovat huoneenlämpötilassa kiteisiä aineita. Rakenteeltaan sulfoniumioni on rikkiatomin osalta tetraedrimäinen. Rikkiatomista lähtevät ryhmät ovat kolme orgaanista ryhmää ja vapaa elektronipari. Jos kaikki orgaaniset ryhmät ovat erilaisia, on sulfoniumsuola kiraalinen ja sillä on enantiomeeripari. Positiivisesti varautunut rikkiatomi vetää elektroneja puoleensa, ja tämän vuoksi rikkiatomin viereiset hiiliatomit ovat elektrofiilisiä. Nukleofiilinen substituutio, jossa lähtevänä ryhmänä on tioeetteri, onkin tavanomainen reaktio sulfoniumsuoloille. Rikkiatomin viereisiin hiiliatomeihin sitoutuneet protonit ovat myös tavallista happamampia, ja erittäin vahvat emäkset, kuten organolitiumyhdisteet voivat ottaa niitä vastaan. Tällöin muodostuu sulfoniumylidi. Uusimmat tutkimukset koskevat sulfoniumsuolojen käyttöä kytkentäreaktioissa. Sulfoniumsuoloja voidaan valmistaa tioeettereiden ja alkyylihalogenidien tai alkyylitriflaattien reaktiolla. Spesifisiä ryhmiä tioeettereihin liittäviä reagensseja ovat esimerkiksi metyyliryhmiä liittävä trimetyylioksoniumtetrafluoroboraatti ja aromaattisia ryhmiä liittävät diaryylijodoniumsuolat. Muihin sulfoniumsuolojen valmistustapoihin kuuluu esimerkiksi sulfoksidien alkylointi ja muodostuneen alkoksisulfoniumsuolan reaktio Grignard-reagenssin kanssa. == Lähteet == Luokka:Orgaaniset rikkiyhdisteet
Marika Gombitová

Marika Gombitová (s. 12. syyskuuta 1956 Turany nad Ondavou, Tšekkoslovakia) on slovakialainen laulaja, lauluntekijä ja muusikko. Hän on yksi kotimaansa kaikkien aikojen suosituimmista artisteista ja häntä kutsutaan yleisesti Slovakian pop-musiikin kuningattareksi. Gombitová nauttii suurta suosiota myös naapurimaa Tšekissä. == Elämä == Gombitová syntyi nykyiseen Itä-Slovakiaan kuuluvassa Turany nad Ondavoun kylässä lähellä Prešovin kaupunkia. Hänen koko perheensä oli musikaalinen ja Gombitová alkoi soittoharrastuksensa jo nuorella iällä. Hän opiskeli Košicen teknillisestä korkeakoulussa, josta myös valmistui. Samaan aikaan hän esiintyi eri orkesterien kanssa, kunnes vuonna 1976 hän liittyi Modus -yhtyeeseen jossa hän lauloi yhdessä Miroslav Žbirkan ja Laco Lučeničin kanssa. Yhtyeen kappale Úsmev (Hymy) voitti vuoden 1977 Bratislavská lýra -musiikkikilpailun. Gombitován sooloura lähti käyntiin seuraavana vuonna kun hänen esittämänsä Študentská láska -kappale voitti kaksi palkintoa samassa kilpailussa. Seuraavina vuosina Gombitová voitti useita eri kilpailuja sekä koti-, että ulkomailla. Vuoden 1980 marraskuussa Gombitová joutui vakavaan auto-onnettomuuteen palatessaan konsertista Brnosta. Sen seurauksena hän halvaantui pysyvästi vartalonsa ala-osista ja käyttää yhä pyörätuolia liikkuakseen. Tästä huolimatta hän jatkoi laulajanuraansa ja on julkaissut useita albumeita ja singlejä. == Julkaisut == === Slovakinkieliset sooloalbumit === * Dievča do dažďa (1979) * Môj malý príbeh (1981) * Slnečný kalendár (1982) * Mince na dne fontán (1983) * No. 5 (1984) * Voľné miesto v srdci (1986) * Ateliér duše (1987) * Kam idú ľudia? (1990) * Zostaň (1994) === Englanninkieliset sooloalbumit === * Rainy Day Girl (1981) * My Friend The Tree (1984) * No. 5 (1985) === Moduksen kanssa julkaistut albumit === * Modus (1979) * Balíček snov (1980) * 99 zápaliek (1981) * Záhradná kaviareň (1983) Lähde: == Lähteet == == Aiheesta muualla == *Gombitován viralliset kotisivut Luokka:Slovakialaiset laulajat Luokka:Vuonna 1956 syntyneet
Joyce Ballantyne

Joyce Ballantyne (4. huhtikuuta 1918 – 15. toukokuuta 2006) oli yhdysvaltalainen kuvittaja ja pin-up-taiteilija. Hänen tunnetuin työnsä on Coppertonelle tehty kuva pikkutytöstä ja koirasta. Joyce Ballantyne (1918 - 2006). American Art Archives. Viitattu 26.5.2023. Ballantyne opiskeli Nebraskan yliopistossa kaksi vuotta ja teki samaan aikaan seinämaalauksia tavarataloille ja elokuvateattereille, kunnes siirtyi American Academy of Art Collegeen Chicagoon opiskelemaan graafista suunnittelua. Opintojen jälkeen Ballantyne teki Kling Studiolla tiekarttoja ja tietokirjojen kuvituksia. Gil Elvgrenin suosittelemana hän alkoi vuonna 1945 tehdä pin-up-kuvia Brown & Bigelow’lle. Hänen vuodelle 1955 tekemästään Artist's Sketch Pad -nimisestä pin-up-kalenterista otettiin useita painoksia suuren kysynnän vuoksi. Yksi kaikkien aikojen tunnetuimmista mainoskuvista syntyi, kun aurinkovoideyhtiö Coppertone pyysi eri kuvittajilta luonnoksia suurikokoista mainostaulua varten vuonna 1959. Ballantynen työ valittiin, ja kuvasta, jossa pieni koira nykii saparopäisen pikkutytön uimapukua, on sittemmin tullut ikoninen. Ballantyne teki kuvituksia myös Coca-Colalle ja Esquire- sekä Penthouse-lehdille. Ballantyne muutti vuonna 1974 Ocalaan Floridaan ja maalasi loppuvuosinaan muotokuvia. Kohteina oli usein tunnettuja henkilöitä, kuten koomikko Jonathan Winters ja kenraali John Leonard Hines. ==Lähteet== ==Aiheesta muualla== * Joyce Ballantyne The pin up files -sivustolla Luokka:Yhdysvaltalaiset kuvittajat Luokka:Yhdysvaltalaiset taidemaalarit Luokka:Vuonna 1918 syntyneet Luokka:Vuonna 2006 kuolleet
Asuntosalkku

Asuntosalkku Oyj on Timo Metsolan ja Jaakko Sinnemaan perustama Suomessa ja Virossa toimiva asuntosijoitusyhtiö, joka on listattu Helsingin pörssin First North -markkinapaikalle ja sen pääkonttori sijaitsee Helsingissä. Yhtiön markkina-arvo on 73 miljoonaa euroa ja sen toimitusjohtajana toimii Jaakko Sinnemaa. Asuntosalkku on perustettu vuonna 2018 ja kaupankäynti yhtiön osakkeilla on alkanut kesäkuussa 2022. Asuntosalkun liiketoimintakatsauksen mukaan Asuntosalkussa oli yhtiön nettisivujen mukaan noin 2068 omistusasuntotaloihin sijoittuvaa vuokra-asuntoa Suomessa ja Virossa katsauskauden 12/2023 lopussa ja vuokrausaste oli 96,9 prosenttia. == Lähteet== == Aiheesta muualla == * Asuntosalkku Luokka:Suomalaiset First North -yhtiöt Luokka:Helsinkiläiset yritykset
Terhi Värri

Terhi Värri (s. 10. syyskuuta 1999) on suomalainen pesäpalloilija. Värri edustaa Superpesiksessä pelaavaa Joensuun Mailaa. Hän on edustanut Superpesiksessä myös kasvattajaseuraansa Pöytyän Urheilijoita ja Haminan Palloilijoita. Hän pelaa ulkokentällä ykkösvahtina ja sisäpelissä kärkietenijänä. Värri on pelannut 44 Superpesiksen runkosarjan ottelua. Näissä otteluissa hän on lyönyt yhden kunnarin ja kaksi tavallista juoksua, tuonut 26 juoksua ja kerännyt 126 kärkilyöntipistettä. Värri on pelannut kymmenen Superpesiksen alempien pudotuspelien ottelua. Näissä otteluissa hän on tuonut 11 juoksua ja kerännyt 44 kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Souk Ahras

Souk Ahras () on kaupunki ja Souk Ahrasin maakunnan hallinnollinen keskus Algeriassa. Se sijaitsee Tell-Atlasvuoristossa 545 kilometriä Algerista itään. Souk Ahrasin kunnassa oli arviolta 182 300 asukasta vuonna 2017. Souk Ahrasin kunnan pinta-ala on 36,38 neliökilometriä. Se rajoittuu pohjoisessa Mechrohan ja Ouled Drissin, idässä Ouillenin, etelässä Zaarourian ja lännessä Hananchan kuntiin. Seudun ilmastoon vaikuttavat Välimeri ja Sahara. Kesät ovat kuumia ja kuivia ja talvet viileitä ja kosteita. Vuotuinen sademäärä on 650 millimetriä. Kaupungin paikalla on sijainnut numidialainen Thagaste, josta tuli ensimmäisen vuosisadan lopulla roomalainen siirtokunta. Se muistetaan kirkkoisä Augustinuksen synnyinpaikkana. Souk Ahrasista on maantieyhteydet naapurimaakuntiin ja Tunisiaan sekä rautatieyhteydet Annabaan, Tunisian rajalle ja Tébessan maakunnan El Kouifiin. Kaupungissa on tekstiili-, maali- ja lasitehtaat sekä elintarviketeollisuutta. Ympäröivä maaseutu tuottaa viljaa, vihanneksia, maitoa ja lihaa. Souk Ahrasissa toimii Mohamed Cherif Messaadian yliopisto. Paikallisia nähtävyyksiä ovat roomalaisajan rauniot, bysanttilainen linnoitus, vuonna 1856 rakennettu El Attiqin moskeija, Sidi Messaouad El Bousirin mausoleumi ja ranskalaistyylinen kaupungintalo. Pyhän Augustinuksen museossa on esillä antiikin ajan veistoksia ja muistotauluja berberin- ja latinankielisine kirjoituksineen. Kaupungintalon museossa on esineitä ja mosaiikkeja lähiseudun arkeologisista kohteista. ==Lähteet== Luokka:Algerian kaupungit
Virtain keskustaajama

Virtain keskustaajama () on taajama Virroilla ja kaupungin hallinnollinen keskus. Taajamassa asuu 3 306 asukasta ja sen maapinta-ala on 9,74 neliökilometriä. Keskustaajaman väestötiheys on 339,4 asukasta neliökilometrillä. Virtain keskustaajamassa sijaitsee yhtenäiskoulu, lukio ja ammattiopisto samassa rakennuksessa. Lisäksi taajamassa sijaitsee mm. kirjasto. == Lähteet == Luokka:Suomen kuntakeskukset Luokka:Virrat
Vaškivtsi

Vaškivtsi (), on kaupunki Tšernivtsin alueen Vyžnytsjan piirissä Ukrainassa. Kaupunki sijaitsee Tonavan valuma-alueeseen kuuluvan Prutjoen sivuhaaran Tšeremošin varrella, 32 kilometriä aluekeskus Tšernivtsistä länteen. Tammikuun keskilämpötila on −4,8 ja heinäkuun +18,9 celsiusastetta. Keskimääräinen vuosisademäärä on 675 millimetriä. Ukrainan tilastokeskus arvioi kaupungin väkiluvuksi 5 215 (2022). Vuonna 2001 siellä oli 5 987 (5 918) asukasta, joista ukrainalaisia oli 97,99 % ja venäläisiä 1,35 %. Vuoden 1989 väestönlaskennassa kirjattiin 5 811 asukasta. Kaupungista on löydetty varhaisslaavilaisen asutuksen jäänteitä. Paikkakunta mainitaan historiallisissa dokumenteissa ensimmäisen kerran vuonna 1431. Magdeburgin oikeudet se sai 1767. Vuodesta 1903 Vaškivtsi oli kihlakuntakaupunki. Ukrainan kesän 2020 aluehallintouudistuksen jälkeen ja ennen sitä Vaškivtsi on kuulunut Vyžnytsjan piiriin. Vuosina 1940–1962 kaupunki toimi Vaškivtsin piirin keskuksena. ==Lähteet== ==Aiheesta muualla== * Вашківецька міська громада (Vaškivtsin kaupungin hromadan sivusto) (gromada.info) Luokka:Tšernivtsin alueen kaupungit Luokka:Vyžnytsjan piiri
Witted Megacorp

Witted Megacorp on suomalainen ohjelmistoyritys, jonka osakkeet on listattu Helsingin pörssin First North -markkinapaikalla toukokuusta 2022 lähtien. Yhtiön pääkonttori sijaitsee Helsingissä. Yrityksen liikevaihto oli vuonna 2023 noin 64 miljoonaa euroa ja liiketulos -1,1 miljoonaa. Huhtikuun 2024 alussa yhtiön markkina-arvo oli noin 30 miljoonaa euroa. Wittediin kuuluvat myös ohjelmistokehitysyritykset Mavericks ja New Things Co ja kasvukonsultointi- ja rekrytointiyritys Talented. Konserniin kuuluvien yritysten työntekijöiden määrä vuoden 2022 lopussa yhteensä oli noin 150 henkeä. Wittedin toimitusjohtaja oli huhtikuussa 2024 Harri Sieppi ja hallituksen puheenjohtaja Timo Lappi. Yhtiön suurimpia osakkeenomistajia olivat helmikuussa 2024 Fusion Ecosystem (20,4 %), Harri Sieppi (15,1 %) ja Antti Mäkelä (5,4 %). == Lähteet == Luokka:Suomalaiset First North -yhtiöt Luokka:Suomalaiset ohjelmistoyritykset Luokka:Helsinkiläiset yritykset
Tapasin naisen

Tapasin naisen on Lapinlahden Linnut -yhtyeen single vuodelta 1986.Rossi 2023, s. 384. Kappaleen sanoittivat Ari ”Arvid” Kettunen ja Heikki ”Hiski” Salomaa ja sen sävelsi Kettunen yksin. Singlen B-puolena julkaistiin Tapio Liinojan sanoittama ja Pekka Hedkrokin säveltämä ”Sateet tulevat”. Kappaleet ilmestyivät myös huhtikuussa 1986 julkaistulla studioalbumilla Jep,Rossi 2023, s. 109–110. ja Jukka Lyytinen (2003) lukee ne albumin parhaimmistoon.Lyytinen 2003, s. 115. Timo Rossi (2023) kuvailee ”Tapasin naisen” olevan ”yksinkertainen toistolle rakentuva huumoriralli”, jota tahdittaa Ari Kettusen soittama ”heleä pianokuvio”.Rossi 2023, s. 109. Kappaleessa laulavat vuorollaan Matti Jaaranen, Heikki Salomaa, Pekka Hedkrok, Mikko Kivinen, Markku Toikka ja Timo Eränkö. Anniskeluravintolaan sijoitettu tarina kuvaa miespuolisen seurueen retostelua naisseikkailuillaan. Jokaisessa säkeistössä tarina menee edellistä pitemmälle, ja viimeisessä säkeistössä kertoja ehdottaa naiselle yhdyntää. Rock-musiikille tyypillisistä naisseikkailuista kertovista kappaleista poiketen jokainen säkeistö päättyy naisen pilkalliseen nauruun ja paikalta poistumiseen.Järvelä 2012, s. 35; Rossi 2023, s. 109. Rossin (2012) mukaan ”samankaltainen monesta miespuhujasta koostuva epäonnistujien yhteisö” toistuu useissa Lapinlahden Lintujen kappaleissa.Järvelä 2012, s. 35–36. ”Tapasin naisen” nousi jukebox-listan sijalle 4, mikä teki siitä ensimmäisen singlelistoille nousseen Lapinlahden Lintujen kappaleen. Lapinlahden Lintujen kymmenvuotisjuhlassa 1993 kappaleen esitti Dave Lindholm.Lyytinen 2003, s. 111. Juhlakonserteista esitettiin MTV3-kanavalla 45-minuuttinen kooste.Rossi 2023, s. 228. == Kappaleet == # # == Lähteet == * * * === Viitteet === Luokka:Lapinlahden Lintujen kappaleet Luokka:Vuoden 1986 kappaleet
Karlshus

Karlshus on taajama Råden kunnassa Østfoldin läänissä Norjassa ja kuntansa hallinnollinen keskus. Taajaman pinta-ala on tasan kaksi neliökilometriä ja asukasluku 2 987 vuonna 2023. ==Lähteet== ==Aiheesta muualla== Luokka:Råde Luokka:Norjan taajamat
Spetalen

Spetalen on taajama Råden kunnassa Østfoldin läänissä Norjassa. Taajaman pinta-ala on 1,7 neliökilometriä ja asukasluku 2 333 vuonna 2023. ==Lähteet== ==Aiheesta muualla== Luokka:Råde Luokka:Norjan taajamat
Missingmyr

Missingmyr on taajama Råden kunnassa Østfoldin läänissä Norjassa. Taajaman pinta-ala on 0,9 neliökilometriä ja asukasluku 970 vuonna 2023. ==Lähteet== ==Aiheesta muualla== Luokka:Råde Luokka:Norjan taajamat
Ashdown Forest

Ashdown Forest on hehtaaria laaja luonnonsuojelualue East Sussexin kreivikunnassa Kaakkois-Englannissa. Se on osa laajempaa High Wealdin maisemansuojelualuetta ja tunnetaan erityisesti Nalle Puhin kotimetsänä. Kirjailija A. A. Milne asui metsän läheisyydessä ja sai inspiraation Puolen hehtaarin metsästä vieraillessaan alueella poikansa Christopher Robinin kanssa kävelyretkillä. Ashdown Forestin pinta-alasta noin 60 prosenttia on nummea ja 40 prosenttia lehtimetsää. Alueella on kosteita nummia, joilla kasvaa pääasiassa kellokanervaa, mutta myös kuivempia nummia, joita hallitsevat kangaskanerva ja piikkiherne. Siellä elää monia Britanniassa silmälläpidettäviä lajeja: kosteilla nummilla tavataan muun muassa kangassinisiipi, kehrääjä, ruskokerttu ja nuolihaukka, kun taas kuivilla nummilla esiintyy esimerkiksi hammasjäkälää ja karvavärihernettä. Ashdown Forestin nimi ei viittaa niinkään sen puustoon kuin alueen historiaan kuninkaallisena metsästyspuistona. Keskiajalla puisto ympäröitiin 37 kilometriä pitkällä paaluaidalla ja ojalla, jotka estivät peuroja karkaamasta sen ulkopuolelle. Vuonna 1372 kuningas Edvard III lahjoitti metsästyspuiston pojalleen Juhana Gentille. Myös Henrik VIII metsästi alueella ja perimätiedon mukaan liehitteli samalla Anna Boleyniä. Suurin osa puiston maista siirtyi yksityisomistukseen 1600-luvulla, mutta osa säilyi yhteiskäytössä laitumina. Nykyään noin 700 lähialueen asukkaalla on edelleen oikeus laiduntaa eläimiä tai kerätä polttopuita puiston alueelta. == Lähteet == Luokka:Englannin metsät Luokka:East Sussexin maantiede
Tomb

Tomb on taajama Råden kunnassa Østfoldin läänissä Norjassa. Taajaman pinta-ala on 0,4 neliökilometriä ja asukasluku 281 vuonna 2023. Tomb kapell 20080511-1.jpg|Tombin kirkko ==Lähteet== ==Aiheesta muualla== Luokka:Råde Luokka:Norjan taajamat
Sashiko

pienoiskuva|Sashikomalleja Sashiko () on vanha japanilainen kirjontatekniikka, jota on käytetty sekä vaatteiden paikkaukseen ja vahvistamiseen että koristeluun. Myös japanilaiset boro-tekstiilit on tehty kiinnittämällä monia kangastilkkuja yhteen tikkaamalla ne sashiko-tekniikalla limittäin ja kerroksittain. Tekniikka syntyi Japanin köyhissä yhteisöissä Edo-kaudella, koska ihmisillä oli tarve paikata vaatteita ja kodintekstiilejä. Alun perin sashikomallit olivat yksinkertaisia, mutta sittemmin kirjojat ovat kehitelleet myös koristeellisia ja monimutkaisia malleja. Historiallisesti sashikoa ei pidetty kovin arvostettuna tekniikkana, sillä se on yhdistetty köyhyyteen ja naisiin. Sittemmin sen arvostus on kuitenkin noussut. Esimerkiksi vuonna 1973 muotisuunnittelija Issey Miyake otti tekniikan käyttöön töissään. Näkyvän paikkauksen tultua 2010-luvun lopulla muotiin myös sashikosta on tullut suositumpi paikkaustekniikka. Suosituksi sashiko on tullut, koska käsityöläiset pitävät sillä saatua tulosta kauniina. == Lähteet == Luokka:Kirjonta Luokka:Japanilainen kansanperinne
Naisten yleisluistelun maailmanmestaruuskilpailut 1953

Naisten yleisluistelun maailmanmestaruuskilpailut 1953 kilpailtiin 21.–22. helmikuuta 1953 Lillehammerissa, Norjassa. Kilpailuun osallistui 16 luistelijaa neljästä maasta. Mestaruuden voitti Neuvostoliiton Halida Tšegoleva ja kaksi muuta mitalia meni myös Neuvostoliiton naisille. Matkakohtaisina voittajina olivat Rimma Žukova kaksi lyhintä matkaa eli 500 ja 1 000 metriä, Halida Tšegoleva 3 000 metriä ja Suomen Eevi Huttunen pisimmän matkan 5 000 metriä uudella ME:llä. == Tulokset == # Nimi Maa Pisteet 500 m 3000 m 1000 m 5000 m 1\. Halida Tšegoleva 207,640 49,2 5.33,1 1.42,4 9.26,4 2\. Rimma Žukova 207,713 48,3 5.28,4 1.38,5 9.14,3 3\. Lidija Selihova 209,797 48,9 5.31,6 1.38,7 9.22,8 4\. Eevi Huttunen 210,293 50,3 5.29,9 1.40,8 9.06,1 5\. Olga Akifjeva 210,727 48,7 5.35,8 1.40,2 9.19,6 6\. Randi Thorvaldsen 214,277 49,6 5.38,2 1.41,5 9.35,6 7\. Sofija Kondakova 215,247 48,6 5.49,3 1.40,4 9.42,3 8\. Marija Anikanova 215,523 49,5 5.41,0 1.44,4 9.29,9 9\. Tatjana Karelina 217,900 51,9 5.42,0 1.44,8 9.26,0 10\. Zinaida Vorobjova 219,067 51,7 5.45,70 1.44,3 9.36,0 11\. Sonja Ackermann-Olsen 226,130 51,2 6.03,6 1.46,5 10.10,8 12\. Maj-Britt Almér 227,373 50,7 6.05,3 1.48,5 10.15,4 13\. Kari Danielsen 230,650 53,2 6.06,6 1.50,2 10.12,5 14\. Astri Johannessen 231,987 50,6 6.03,4 1.58,3 10.16,7 15\. Ingrid Högberg 234,837 52,7 6.12,4 1.50,3 10.49,2 16\. Gunnel Gunlöv 241,963 53,7 6.35,6 1.52,7 10.59,8 == Lähteet == * * * Luokka:Vuoden 1953 pikaluistelu Luokka:Pikaluistelun maailmanmestaruuskilpailut Luokka:Norjan urheilutapahtumat
Bulava

Bulava (, , ) on tyypillisesti 50-80 senttimetriä pitkä nuijamainen valtikka. Se koostuu kahvaosasta, ja nuijan toisessa päässä on pallon tai oktaedrin muotoinen nuppi. Bulava tunnettiin itäisten kansojen keskuudessa, ja se tuli 1200-luvulta lähtien käyttöön nykyisen Ukrainan suunnalla (muun muassa Liettuan suurruhtinaskunnassa, ja Puola-Liettuassa) ensin lyömäaseena, sitten vallan symbolina. Bulavaa on käytetty korkeimpien sotilaskomentajien kuten hetmanien ja marsalkoiden vallan merkkinä. 1500-1700 -luvuilla kasakkaupseerit antoivat valitsemalleen hetmanille bulavan. Myös Venäjän keisarikunnan tsaari antoi hetmaneille bulavan. Pienemmän kokoista bulavaa kantoivat kasakkaeverstit. Tyypillisesti esimerkiksi hetmaneilla on muotokuvissa mukanaan bulava. Nykyään bulava on eräs Ukrainan presidentin virallisista symboleista. Jalokivin koristetun, 750 gramman painoisen Ukrainan presidentin bulavan sisällä on stiletti. Tiedosto:Radzivił Ościkavič. Радзівіл Осьцікавіч (XIX).jpg|Liettuan suuriruhtinaskunnan marsalkka Radvila Astikaitis (1384–1477) bulavan kanssa. Tiedosto:BChmielnicki.jpg|Hetmani Bohdan H’melnytskyi (1593–1657) pitelee bulavaa. Tiedosto:Władysław Waza.jpg|Kruununprinssi, myöhempi Puolan kuningas Vladislav IV Vaasa bulava kädessään. Tiedosto:Rydz Smigly Bulawa1.jpg|Puolan marsalkka Edward Rydz- Śmigły vastaanottaa hänelle myönnetyn bulavan (10.11.1936, Varsovassa). Tiedosto:Volodymyr Zelensky 2019 presidential inauguration 12.jpg|Ukrainan presidentin nimityksensä jälkeen (2019) esiin kohottama bulava. == Katso myös== * Regaalit == Lähteet == == Aiheesta muualla == Luokka:Sauvat Luokka:Lähitaisteluaseet
Halmstad (Norja)

Halmstad (tunnettu myös nimellä Ryggebyen) on taajama Mossin ja Råden kuntien alueella Østfoldin läänissä Norjassa. Taajaman pinta-ala on 1,8 neliökilometriä ja asukasluku 3 510 vuonna 2023. Heistä 96,7 prosenttia asui Mossin puolella. ==Lähteet== ==Aiheesta muualla== Luokka:Råde Luokka:Moss Luokka:Norjan taajamat
Råden kirkko

Råden kirkko () on Råden kunnassa Østfoldin läänissä Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot kirkko
Kari Mangrud Alvsvåg

Kari Mangrud Alvsvåg (s. 31. heinäkuuta 1970 Lørenskog) on norjalainen teologi ja Borgin hiippakunnan piispa vuodesta 2022. Hän valmistui oslolaisesta MF vitenskapelig høyskole -korkeakoulusta vuonna 1998 ja on urallaan toiminut muun muassa merimiespappina Dubaissa vuosina 1999–2002. ==Lähteet== Luokka:Norjalaiset piispat Luokka:Vuonna 1970 syntyneet Luokka:Elävät henkilöt
Hema Upadhyay

Hema Upadhyay (o.s. Hema Hirani, 1972 Vadodara – 11. joulukuuta 2015) oli intialainen valokuvataiteilija ja kuvanveistäjä. Hänen teoksiaan oli vuonna 2011 Helsingin taidemuseo Tennispalatsin Intia-aiheisessa näyttelyssä. Upahdhyay opiskeli Maharaja Sayajirao -yliopisto Vadodarassa. Upadhyay kuvasi teoksissaan Mumbain metropolialueen elämää kuten siirtotyöläisyyttä, urbanisoitumista ja monikulttuurisia näkökulmia. Upadhyay ja hänen asianajajansa löytyivät kuolleina vuonna 2015. Moderniznation (final detail).jpeg|Moderniznation Hema Upadhyay made in china.jpg|Made in china Hema Upadhyay the nymph and adult.jpg|The nymph and adult Hema Upadhyay loco foco motto.jpg|Loco foco motto Hema Upadhyay WHERE THE BEES SUCK THERE SUCK I.jpg|Mettä kukista imaisen (Mettä kukista imaisen) Think left think right.JPG|Think left think right 8feet x 12feet.JPG|8 feet x 12 feet Only memories have.jpg|Only memories have Princesses rusted belt 2011.jpg|Princesses rusted belt 2011 ==Lähteet== Luokka:Vuonna 2015 kuolleet Luokka:Intialaiset kuvanveistäjät Luokka:Vuonna 1972 kuolleet Luokka:Intialaiset henkirikosten uhrit
Grynet Molvig

Anna Kristin ”Grynet” Molvig (s. 23. joulukuuta 1942 Rygge) on norjalainen laulaja ja näyttelijä. Hän teki läpimurtonsa Ruotsissa 1960-luvulla ja näytteli Tukholman kaupunginteatterissa vuodesta 1969. Lisäksi hän on esiintynyt elokuvissa ja televisiossa. ==Yksityiselämä== Molvig on ollut kahdesti naimisissa, ensin pianisti-säveltäjä Alfred Jansonin kanssa, ja vuonna 1984 hän avoitui kreivi Carl Adam Lewenhauptin kanssa. Pari erosi vuonna 1996. ==Lähteet== ==Aiheesta muualla== * Svensk Filmdatabas Luokka:Norjalaiset näyttelijät Luokka:Norjalaiset laulajat Luokka:Vuonna 1942 syntyneet Luokka:Elävät henkilöt
Boro (tekstiili)

Boro on Japanissa kehitetty käsityötekniikka ja tekstiilityyppi, jossa kangastilkkuja yhdistetään tikkaamalla ne limittäin ja kerroksittain. Useat kangaskerrokset tekevät boro-tekstiileistä usein myös hyvin paksuja. Tekniikan kehittivät japanilaiset munkit 600–700-luvuilla, kun heillä ei ollut käytössään vaatteiden ompelua varten muuta kuin kangastilkkuja. Borossa käytetään etupistoja, ja boro-tekstiilien tekemisessä voikin hyödyntää myös sashiko-tekniikkaa. == Katso myös == * Kantha, samanlainen Etelä-Aasiassa tunnettu käsityötekniikka == Lähteet == Luokka:Tekstiilit Luokka:Japanilainen kansanperinne Luokka:Kierrätys Luokka:Käsityötekniikat